भारतीय जनता पार्टी ने राफेल विमान सौदे में भ्रष्टाचार के आरोप को सोमवार को 'पूरी तरह निराधार' कहा। पार्टी ने इस बात की ओर ध्यान दिलाया कि सर्वोच्चन्यायालय ने भी इस मामले की जांच की मांग को खारिज कर दिया था और नियंत्रक एवं महालेखा परीक्षक (सीएजी) ने इसमें कुछ गलत नहीं पाया था। राफेल विमान खरीद में भ्रष्टाचार के कांग्रेस के आरोप के संबंध में पूछे जाने पर केंद्रीय मंत्री रविशंकर प्रसाद ने दिल्ली में संवाददाता सम्मेलन में कहा कि विपक्षी दल ने 2019 के लोकसभा चुनाव में भी इसे एक बड़ा मुद्दा बनाया था, लेकिन उसे करारी शिकस्त का सामना करना पड़ा था। उन्होंने कहा कि भ्रष्टाचार के आरोप 'पूरी तरह निराधार' हैं। उन्होंने दावा किया कि इस खरीद में वित्तीय अनियमितता संबंधी फ्रांस की मीडिया में छपी खबरें उस देश में 'व्यावसायिक प्रतिद्वंद्विता' के चलते हो सकती हैं। उन्होंने ध्यान दिलाया कि कांग्रेस ने इस मामले को पहले भी उठाया है और सर्वोच्च न्यायालय में भी उसकी हार हुई। यहां तक कि सीएजी जांच में कुछ गलत नहीं पाया गया।
 कांग्रेस ने सोमवार को इस मामले की पूरी जांच कराने की मांग की थी और फ्रांस की मीडिया में छपी खबरों का हवाला देकर प्रधानमंत्री नरेंद्र मोदी से जवाब मांगा। फ्रांस की मीडिया की एक खबर में दावा किया गया है कि इस करार के लिए विमान निर्माता कंपनी ने एक 'दलाल' को 11 लाख यूरो दिए।
 
भारतीय जनता पार्टी ने राफेल विमान सौदे में भ्रष्टाचार के आरोप को सोमवार को 'पूरी तरह निराधार' कहा। पार्टी ने इस बात की ओर ध्यान दिलाया कि सर्वोच्चन्यायालय ने भी इस मामले की जांच की मांग को खारिज कर दिया था और नियंत्रक एवं महालेखा परीक्षक ने इसमें कुछ गलत नहीं पाया था। राफेल विमान खरीद में भ्रष्टाचार के कांग्रेस के आरोप के संबंध में पूछे जाने पर केंद्रीय मंत्री रविशंकर प्रसाद ने दिल्ली में संवाददाता सम्मेलन में कहा कि विपक्षी दल ने दो हज़ार उन्नीस के लोकसभा चुनाव में भी इसे एक बड़ा मुद्दा बनाया था, लेकिन उसे करारी शिकस्त का सामना करना पड़ा था। उन्होंने कहा कि भ्रष्टाचार के आरोप 'पूरी तरह निराधार' हैं। उन्होंने दावा किया कि इस खरीद में वित्तीय अनियमितता संबंधी फ्रांस की मीडिया में छपी खबरें उस देश में 'व्यावसायिक प्रतिद्वंद्विता' के चलते हो सकती हैं। उन्होंने ध्यान दिलाया कि कांग्रेस ने इस मामले को पहले भी उठाया है और सर्वोच्च न्यायालय में भी उसकी हार हुई। यहां तक कि सीएजी जांच में कुछ गलत नहीं पाया गया। कांग्रेस ने सोमवार को इस मामले की पूरी जांच कराने की मांग की थी और फ्रांस की मीडिया में छपी खबरों का हवाला देकर प्रधानमंत्री नरेंद्र मोदी से जवाब मांगा। फ्रांस की मीडिया की एक खबर में दावा किया गया है कि इस करार के लिए विमान निर्माता कंपनी ने एक 'दलाल' को ग्यारह लाख यूरो दिए।